冇C朗就冇運行 費蘭度山度士又被炒
2024年04月14日 20:01
東網電視
更多新聞短片
費蘭度山度士執教比錫達斯3個月就被炒。(Getty Images)
土耳其球隊比錫達斯宣布解僱教練費蘭度山度士,結束雙方3個月賓主關係,呢位69歲名帥自從2022年年底離開葡萄牙國家隊之後,先後執教波蘭國家隊、比錫達斯,都係短時間內被炒,遭網民嘲諷,冇咗C朗「指導」,佢就唔識教波。
費蘭度山度士今年1月7日接手執教比錫達斯,領軍16場比賽,只取得7勝4和5負,排聯賽第4位,落後榜首加拉塔沙雷36分,會方忍無可忍,唔等球季結束,就決定炒費蘭度山度士。
費蘭度山度士曾經執教波圖、士砵亭、賓菲加、AEK雅典、希臘國家隊等球隊,最威水係2014至22年執教葡萄牙國家隊期間,奪得2016年歐國盃冠軍,但上屆世界盃結束後下台。
費蘭度山度士上年1月接手執教波蘭國家隊,但僅9個月就被炒,今次執教比錫達斯時間更加短,只有3個月貨仔。